Public procurement notice: Contract Award Notice
Published: 2018-02-28
Buyer: Περιφέρεια Ιονίων Νήσων - Περιφερειακή Ενότητα Κεφαλληνίας
Country: GR
Contract type: Works
Procedure: Open procedure
CPV classification: 45213340 | 45233120: Road construction works | 45241000: Harbour construction work | 45310000 | 45351000
Award criteria: Lowest price

Technical requirements: Πρόκειται για επέκταση και αναβάθμιση του υφιστάμενου λιμένα Πισαετού Ιθάκης. Περιλαμβάνει έργα λιμενικών, νέας οδικής πρόσβασης, ηλεκτρομηχανολογικών (Η/Μ) εγκαταστάσεων και κτιριακής υποδομής. Προβλέπεται αύξηση κατ’ επέκταση του χερσαίου χώρου του λιμένα κατά 7.680 τ.μ. περίπου, με λιμενικά έργα, όπως βυθοκορήσεις, λιθορριπές, κρηπιδώματα κατακόρυφου μετώπου, κυψελωτών τεχνητών ογκολίθων από σκυρόδεμα, μήκους 199 m περίπου, τεχνητοί ογκόλιθοι προστασίας ποδός, κεκλιμένο μέτωπο φυσικών ογκολίθων μήκους 51 m περίπου, ανωδομές κρηπιδωμάτων, επιχώσεις ύφαλες και έξαλες, επιστρώσεις δαπέδων, λιμενικά εξαρτήματα κ.λπ.. Επίσης, προβλέπονται η κατασκευή νέας οδικής πρόσβασης στο λιμάνι, μήκους 226 m περίπου με τα απαραίτητα τεχνικά έργα (τοίχος αντιστήριξης, οχετός κ.ά.), η κατασκευή ισόγειου κτιρίου εξυπηρέτησης λιμένα 140 τ.μ. περίπου και η διαμόρφωση περιβάλλοντος χώρου 57 τ.μ. περίπου. Περιλαμβάνονται και οι απαραίτητες Η/Μ εγκαταστάσεις λιμένα, οδικής πρόσβασης και κτιρίου.
Πρόκειται για επέκταση και τεχνική - λειτουργική αναβάθμιση του υφιστάμενου λιμένα Πισαετού Ιθάκης. Περιλαμβάνει τα απαραίτητα λιμενικά έργα, έργα νέας οδικής πρόσβασης, ηλεκτρομηχανολογικές εγκαταστάσεις και κτιριακή υποδομή. Προβλέπεται αύξηση (κατ’ επέκταση του υπάρχοντος) του χερσαίου χώρου του λιμένα κατά 7.680 τ.μ. περίπου με τα απαραίτητα λιμενικά έργα, όπως βυθοκορήσεις, λιθορριπές, κρηπιδώματα κυψελωτών τεχνητών ογκολίθων από σκυρόδεμα κατηγορίας C25/30 κατακόρυφου μετώπου μήκους 199 m περίπου, τεχνητοί ογκόλιθοι προστασίας ποδός από σκυρόδεμα κατηγορίας C25/30, κεκλιμένο μέτωπο φυσικών ογκολίθων μήκους 51 m περίπου, ανωδομές κρηπιδωμάτων από σκυρόδεμα κατηγορίας C30/37, επιχώσεις ύφαλες και έξαλες, επιστρώσεις δαπέδων από σκυρόδεμα κατηγορίας C25/30, λιμενικά εξαρτήματα (δέστρες, κρίκοι, προσκρουστήρες κ.ά.) κ.λπ.. Επίσης, προβλέπονται η κατασκευή νέας οδικής πρόσβασης στο λιμάνι μήκους 226 m περίπου με τα απαραίτητα τεχνικά έργα (τοίχος αντιστήριξης, οχετός κ.α.), η κατασκευή νέου ισόγειου κτιρίου εξυπηρέτησης λιμένα επιφάνειας 140 τ.μ. περίπου με φέροντα οργανισμό από σκυρόδεμα κατηγορίας C25/30 και ξύλινη στέγη με κεραμίδια πάνω από την πλάκα οροφής, καθώς και η αρχιτεκτονική διαμόρφωση υπαίθριου περιβάλλοντος χώρου επιφάνειας περίπου 57 τ.μ.. Περιλαμβάνονται οι απαραίτητες ηλεκτρομηχανολογικές εγκαταστάσεις λιμένα και οδικής πρόσβασης, όπως εγκαταστάσεις παροχών ισχύος και ηλεκτροφωτισμός, εγκατάσταση τηλεφώνων, εγκατάσταση πυροσβεστικού δικτύου θαλάσσης, εγκαταστάσεις ύδρευσης - αποχέτευσης και κτιρίου, όπως εγκαταστάσεις ύδρευσης και αποχέτευσης, εγκατάσταση πυροπροστασίας, εγκαταστάσεις κλιματισμού ψύξης - θέρμανσης και εξαερισμού, ηλεκτρικές εγκαταστάσεις ισχυρών ρευμάτων και ασθενών ρευμάτων, αντικεραυνική προστασία.
Περιλαμβάνει εργασίες της κατηγορίας λιμενικών, που είναι η μεγαλύτερη σε ποσοστό και βασική κατηγορία του έργου, καθώς και των κατηγοριών οδοποιίας, οικοδομικών και Η/Μ, με ποσοστό εργασιών στο σύνολο του έργου μικρότερο του 10 % η καθεμία (και δεν λαμβάνονται υπ’ όψιν κατά τη διαδικασία σύναψης της δημόσιας σύμβασης, σύμφωνα με το άρθρο 76 παραγρ. 1γ του Ν. 4412/16. Σημειώνεται ότι έχουν εκτελεστεί στο παρελθόν μη ολοκληρωμένες εργασίες στους τομείς των λιμενικών και της οδοποιίας, από άλλον ανάδοχο και στο πλαίσιο άλλου έργου που δεν ολοκληρώθηκε.
Το έργο χρηματοδοτείται από πιστώσεις του Π.Δ.Ε. ΣΑΕΠ0221 (Κ.Ε. 2016ΕΠ02210007). Συγχρηματοδοτείται από την Ε.Ε. (Ε.Τ.Π.Α.) και είναι ενταγμένο στο Επιχειρησιακό Πρόγραμμα «Ιόνια Νησιά 2014 - 2020», με τίτλο πράξης «Λιμάνι Πισαετού Ιθάκης» και με Κωδικό ΟΠΣ 5000244. Το έργο υπόκειται στις κρατήσεις που προβλέπονται για τα έργα αυτά, περιλαμβανομένης και της κράτησης 0,06 % υπέρ Ε.Α.Α.ΔΗ.ΣΥ..
Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασης, από την ημερομηνία δημοσίευσης της Προκήρυξης στην Επίσημη Εφημερίδα της Ευρωπαϊκής Ένωσης, στην ιστοσελίδα www.pin.gov.gr (στον σύνδεσμο Προκηρύξεις - Διαγωνισμοί).
Τα ακόλουθα έγγραφα της σύμβασης: η τεχνική μελέτη, σε περίπτωση που για τεχνικούς λόγους δεν καταστεί δυνατή η ανάρτησή της στην προαναφερόμενη ιστοσελίδα, θα διατίθενται δωρεάν σε ηλεκτρονική μορφή (σε ψηφιακό δίσκο CD/DVD), από τη Διεύθυνση Τεχνικών Έργων της Π.Ε. Κεφαλληνίας, οδός Πλατεία Βαλλιάνου, Τ.Κ. 281 00 Αργοστόλι (στον 2ο όροφο του Διοικητηρίου της Π.Ε. Κεφαλληνίας), πληροφορίες: Διονυσία Κακονύκτη τηλ.: +30 2671360556. Οι ενδιαφερόμενοι μπορούν ακόμα, να λάβουν γνώση όλων των ως άνω εγγράφων της σύμβασης, στα γραφεία της αναθέτουσας αρχής, κατά τις εργάσιμες ημέρες και ώρες.
Εφόσον έχουν ζητηθεί εγκαίρως, ήτοι έως τις 19.5.2017, οι αναθέτουσες αρχές παρέχουν σε όλους τους προσφέροντες που συμμετέχουν στη διαδικασία σύναψης σύμβασης, συμπληρωματικές πληροφορίες σχετικά με τις προδιαγραφές και οποιαδήποτε σχετικά δικαιολογητικά, το αργότερο στις 24.5.2017.
Απαντήσεις σε τυχόν διευκρινίσεις που ζητηθούν, θα αναρτώνται στην ιστοσελίδα της Αναθέτουσας Αρχής (www.pin.gov.gr), την οποία είναι υποχρεωμένοι να επισκέπτονται τακτικά οι ενδιαφερόμενοι οικονομικοί φορείς. Εναλλακτικά, π.χ. σε περίπτωση τεχνικού προβλήματος, οι ανωτέρω διευκρινίσεις θα αποστέλλονται από την Αναθέτουσα Αρχή σε όσους έχουν λάβει το έντυπο της οικονομικής προσφοράς με fax / e-mail.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει υποστεί ή ενδέχεται να υποστεί ζημία από παράνομη κατά την κρίση του πράξη (συμπεριλαμβανομένης της Διακήρυξης και των λοιπών εγγράφων της σύμβασης) ή παράλειψη της Αναθέτουσας Αρχής, δικαιούται προσωρινής δικαστικής προστασίας, σύμφωνα με τις διατάξεις του ν. 3886/2010 (ΦΕΚ Α’ 173).
Εντός προθεσμίας δέκα (10) ημερολογιακών ημερών, από την επόμενη της ημερομηνίας κατά την οποία έλαβε πλήρη γνώση της πράξης ή της παράλειψης της αναθέτουσας αρχής, ο ενδιαφερόμενος δύναται να ασκήσει ενώπιον της αναθέτουσας αρχής προδικαστική προσφυγή κατ’ αυτής. Η αναθέτουσα αρχή οφείλει να απαντήσει αιτιολογημένα, κατόπιν γνωμοδότησης του αρμόδιου οργάνου, εντός δεκαπέντε (15) ημερολογιακών ημερών από την άσκηση της προδικαστικής προσφυγής. Εάν παρέλθει άπρακτη η παραπάνω δεκαπενθήμερη προθεσμία τεκμαίρεται η απόρριψη της προσφυγής. Η αίτηση ασφαλιστικών μέτρων κατατίθεται στο αρμόδιο δικαστήριο, μέσα σε προθεσμία δέκα (10) ημερολογιακών ημερών από τη ρητή ή σιωπηρή απόρριψη της προδικαστικής προσφυγής. Η προθεσμία για την άσκηση της προδικαστικής προσφυγής, η άσκηση αυτής και η προθεσμία και η άσκηση της αίτησης ασφαλιστικών μέτρων, κωλύουν τη σύναψη της σύμβασης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αιτήσεως ασφαλιστικών μέτρων, κατατίθεται το προβλεπόμενο παράβολο.
Κατά τα λοιπά, η άσκηση αίτησης ασφαλιστικών μέτρων δεν κωλύει την πρόοδο της διαγωνιστικής διαδικασίας, εκτός αν ορίζεται άλλως με την ως άνω προσωρινή διαταγή, σύμφωνα με τα αναλυτικά οριζόμενα στο άρθρο 5 του ν. 3886/2010.
Διαφορές που αναφύονται από πράξεις ή παραλείψεις, οι οποίες εκδίδονται ή συντελούνται μετά την 31.3.2017 (ή μετά την ενδεχόμενη παράταση με νόμο της ημερομηνίας αυτής), διέπονται από τις διατάξεις του Βιβλίου IV του ν. 4412/2016 (άρθρα 345 έως 374).


Winner: Sicap Α.Τ.Ε.
Number of bids: 12